Անդրեյ Ռադու

Անդրեյ Յոնուց Ռադու (, ), ռումինացի պրոֆեսիոնալ ֆուտբոլիստ։ Ներկայումս Ինտեր Միլանից վարձավճարով հանդես է գալիս Ջենոայի և Ռումինիայի ազգային հավաքականի կազմում։ Խաղում է դարպասապահի դիրքում։

Ակումբային կարիերա

Ինտեր Միլան 
Ռադուն ֆուտբոլիստի կարիերան սկսել է Ռումինիայում՝ հանդես գալով Վիտորուլ Բուխարեստի, Ստյաուա Բուխարեստի և Դինամո Բուխարեստի ակադեմիաներում։ 2013 թվականին նա տեղափոխվեց Իտալիա, որտեղ կարճ ժամանակ Պերգոլետեզեում խաղալուց հետո միացավ Ինտեր Միլանի երիտասարդական թիմին։ Իր պրոֆեսիոնալ դեբյուտը Ռադուն նշեց 2016 թվականի մայիսի 14-ին՝ փոխարինելով Խուան Պաբլո Կարիսոյին Սասուոլոյի դեմ խաղում։ Հոկտեմբերի 4-ին ռումինացին երկարաձգեց իր պայմանագիրը Ինտերի հետ մինչև 2020 թվականը։ Ռադուն բաց թողեց 2016-17 մրցաշրջանի մեծ մասը ուսի վնասվածքի պատճառով։

2017 թվականի հուլիսի 15-ին Ռադուն 1 տարվա վարձավճարով միացավ Ավելինոյին։ Իր դեբյուտը ակումբի կազմում նշեց օգոստոսի 6-ին՝ Իտալիայի գավաթի Մատերայի դեմ խաղում։ Առաջին հանդիպումը Սերիա B-ում անցկացրեց սեպտեմբերի 18-ին՝ թիմի մեկնարկային կազմում խաղադաշտ դուրս գալով Վենեցիայի դեմ խաղում։ Հոկտեմբերի 24-ին՝ Պրո Վերչելիի դեմ խաղում ռումինացին առաջին անգամ պահեց իր դարպասը անառիկ՝ օգնելով իր թիմին հաղթել 1-0 հաշվով։ Ավելինոյի կազմում Ռադուն անցկացրեց 24 հանդիպում՝ բաց թողելով 30 գնդակ։

Ջենոա 
2018 թվականի հունիսի 29-ին Ռադուն 1 տարվա վարձավճարով տեղափոխվեց Ջենոա։ Մրցաշրջանի առաջին 4 խաղերում թիմի հիմնական դարպասապահը Ֆեդերիկո Մարկետին էր, սակայն դրանից հետո ռումինացին հաստատեց իր դիրքը Ջենոայի մեկնարկային կազմում։ Իր դեբյուտը ակումբի կազմում նշեց սեպտեմբերի 26-ին՝ Կիևոյի դեմ խաղում՝ այս խաղում պահելով իր դարպասը անառիկ։ 2019 թվականի հունվարին ռումինացին ՈՒԵՖԱ-ի կողմից ընդգրկվեց Եվրոպայի 50 լավագույն երիտասարդ ֆուտբոլիստների ցանկում, որոնք իրենց առաջին մրցաշրջանն էին անցկացնում բարձրագույն մակարդակում։ Թեև այս մրցաշրջանում Ջենոան 3 մարզիչ փոխեց, Ռադուն մնաց թիմի հիմնական դարպասապահը՝ անցկացնելով 33 հանդիպում և բաց թողելով 46 գնդակ։

2019 թվականի հունիսին Ջենոան ցանկացավ գնել Ռադուի լրիվ տրանսֆերը 8 միլիոն եվրոյի դիմաց, սակայն Ինտերը միանգամից հետ գնեց նրան 12 միլիոն եվրոյով։ 2019-20 մրցաշրջանում ռումինացին վարձավճարով վերադարձավ Ջենոա։ Սեպտեմբերի 1-ին նա գոլային փոխանցում տվեց Քրիստիան Կուամեին Ֆիորենտինայի դեմ խաղում՝ օգնելով իր թիմին հաղթել 2-1 հաշվով։

Միջազգային կարիերա 
Ռադուն ներկայացրել է Ռումինիան մինչև 21 տարեկանների երիտասարդական հավաքականի կազմում։ 2019 թվականի հունիսին նա որպես Մ21 հավաքականի ավագ մասնակցեց Եվրոպայի առաջնությանը՝ անցկացնելով 4 հանդիպում և բաց թողելով 7 գնդակ։ Ռումինիան հասավ մրցաշարի կիսաեզրափակիչ, որտեղ 4-2 հաշվով պարտվեց Գերմանիային։

Ռումինիայի ազգային հավաքական Ռադուն առաջին անգամ հրավիրվեց 2019 թվականի հունիսին՝ Նորվեգիայի և Մալթայի դեմ խաղերի համար, սակայն այս հանդիպումներում խաղադաշտ դուրս չեկավ։

Կարիերայի վիճակագրություն

Ակումբային վիճակագրություն 
2019 թվականի հոկտեմբերի 14-ի դրությամբ

Ծանոթագրություններ

Արտաքին հղումներ 
 Ռադուի պաշտոնական Ինստագրամի էջը
 Ռադուն transfermarkt-ում
 Ռադուն soccerbase.com-ում
 Ռադուն WhoScored.com կայքում
 Ռադուն Ջենոայի պաշտոնական կայքում
 Ռադուն ՈՒԵՖԱ-ի պաշտոնական կայքում

Ֆուտբոլի դարպասապահներ
Ռումինացի ֆուտբոլիստներ
Ռումինիայի հավաքականի ֆուտբոլիստներ
Ինտեր Միլանի ֆուտբոլիստներ
Ավելինոյի ֆուտբոլիստներ
Ջենոայի ֆուտբոլիստներ
Իտալիայի լեգեոներ ֆուտբոլիստներ